Trolla skole ble lagt ned i 1932 for å spare kommunale utgifter og elevene ble overført til Ila skole. Under andre verdenskrig ble skolebygget igjen benyttet til undervisning for Ila skole, da skolebygget i Ila ble beslaglagt og tatt i bruk som kaserne av tyske soldater. I etterkrigstiden ble bygningen benyttet som samfunnshus og valglokale for Trolla bydel, før den ble revet i 1962 for å gi plass til bygging av et nytt administrasjon- og kantinebygg for Trolla Brug.